 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 29. jūnijā Nr. 393**

(protokols Nr. 9, 35. p.)

**Par nekustamā īpašuma “Rubīni”, Kalsnavas pagasts, Madonas novads, atsavināšanu**

Madonas novada pašvaldības Kalsnavas pagasta pārvaldē saņemts fiziskas personas iesniegums (reģistrēts 19.05.2023. ar Nr. KAL/1.9/23/154) ar lūgumu atļaut izpirkt zemi zem piederošas mājas “Rubīni”, par ko noslēgts zemes nomas līgums.

Saskaņā ar Kalsnavas pagasta zemesgrāmatas nodalījumu Nr. 100000640036 nekustamais īpašums “Rubīni”, Kalsnavas pagastā, Madonas novadā, ar kadastra numuru 7062 005 0202 sastāv no vienas zemes vienības ar kadastra apzīmējumu 70620050199 1,25 ha platībā un ir reģistrēts uz Madonas novada pašvaldības vārda.

[..].

Nekustamais īpašums “Rubīni”, Kalsnavas pagastā, Madonas novadā, ar kadastra numuru 7062 005 0202 nav nepieciešams pašvaldībai tās funkciju nodrošināšanai.

Atbilstoši sertificēta vērtētāja SIA “Liniko” (Latvijas Īpašumu Vērtētāju asociācijas profesionālās kvalifikācijas sertifikāts Nr. 131) 2023. gada 14. aprīļa novērtējumam, nekustamā īpašuma “Rubīni”, Kalsnavas pagasts, Madonas novads, tirgus vērtība noteikta – EUR 2 500,00 (divi tūkstoši pieci simti euro, 00 centi).

Saskaņā ar likuma “Pašvaldību likums” 10. panta pirmās daļas 16. punktu “*tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu”.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 4. panta ceturtās daļas 3. punktu *Atsevišķos gadījumos publiskas personas nekustamā īpašuma atsavināšanu var ierosināt*  *zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve).*

Pamatojoties uz likumu “Pašvaldību likums”, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu 4. panta ceturtās daļas 3. punktu, ņemot vērā 14.06.2023. Uzņēmējdarbības, teritoriālo un vides jautājumu komitejas un 20.06.2023. Finanšu un attīstības komitejas atzinumus, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. Atsavināt nekustamo īpašumu “Rubīni”, Kalsnavas pagasts, Madonas novads, ar kadastra numuru 7062 005 0202 1,25 ha platībā, pārdodot to par nosacīto cenu EUR 2 500,00 (divi tūkstoši pieci simti euro, 00 centi), [..].
2. Noteikt, ka pirkuma maksa ir veicama 100% apmērā pirms līgums noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem.
3. Nekustamā īpašuma pārvaldības un teritoriālās plānošanas nodaļai nosūtīt [..] nekustamā īpašuma “Rubīni”, Kalsnavas pagasts, Madonas novads, atsavināšanas paziņojumu normatīvajos aktos noteiktajā kārtībā.

Domes priekšsēdētājs A. Lungevičs

*Semjonova 27333721*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU